open-index/open-wikipedia-markdown huggingface dataset:
Մոսս (Նորվեգիա)

**Մոսս** (), քաղաք և կոմունա Նորվեգիայում։ 2013 թվականի հունվարի 1-ի տվյալներով քաղաքի բնակչությունը կազմում է 30 988 մարդ։

## Պատմություն
Մոսս կոմունան կազմավորվել է 1838 թվականի հունվարի 1-ին։ 1943 թվականի հուլիսի 1-ին Ելյոյ գյուղական կոմունան ներառվել է Մոսս քաղաքի կազմում։

## Աշխարհագրություն
Գտնվում է Նորվեգիայի հարավ-արևելքում՝ երկրի մայրաքաղաք Օսլոյից 60 կմ հարավ, Օսլո-ֆյորդայի ծովափին։ Վարչականորեն Մոսսը գտնվում է Օսթֆոլ   ֆյուլքեում։

## Տնտեսություն
Մոսսում կա մեծ նավահանգիստ, ինչը հնարավորություն է տալիս Նորվեգիայի տարբեր մասերից և մայրցամաքից ամեն տարի ընդունել ավելի քան 2000 նավ։ Մոսսը վաղուց դարձել է արդյունաբերական կենտրոն, այն ներկայումս ունի մոտ 250 արդյունաբերական ձեռնարկություն՝ ներառյալ համազգային նշանակություն ունեցող մի քանի ընկերություն, ինպիսիք են՝ Պետերսոն Ա․ Ս․ (թուղթ և բջջանյութ), Helly Hansen (անջրաթափանց հագուստ) և Տրիո-Վինգ (Վինկարդ 
կողպեք)։

1720 թվականին դառնալով առևտրական կենտրոն՝ Մոսսը պահպանել է այդ նշանակությունը մինչ օրս՝ սպասարկելով մոտ 50 հազար գնորդ՝ քաղաքից և շրջանից, մինչև անգամ Օսլոյից։

## Տեսարժան վայրեր
Մոսսը հայտնի է իր քանդակներով, որոնցից 60-70-ը ցրված է ամբողջ քաղաքում։ Այդ է պատճառը, որ ոմանք Մոսսն անվանում են «քանդակների քաղաք»։ Մոսսում կա 4 պատկերասրահ, որոնք արվեստի սիրահարներին հնարավորություն են ընձեռում ծանոթանալ նորվեգական և սկանդինավյան գեղանկարչությանը։

## Քույր քաղաքներ
* Բլյոնդյուոուս (), Իսլանդիա
* Մեծ Նովգորոդ, Ռուսաստան
* Վիրջինիա Բիչ (), Վիրջինիա, ԱՄՆ
* Վիսմար (), Գերմանիա 
* Կարլստադ (), Շվեդիա
* Նոկիա (), Ֆինլանդիա
* Հորսենս (), Դանիա

## Պատկերասրահ

File:Galleri F15 Jeløy1.jpg
File:Moss Ironworks main office2006-05-11 01.jpg


## Ծանոթագրություններ

## Արտաքին հղումներ
* Համայնքի պաշտոնական կայքը

Կատեգորիա:Էստֆոլդ ֆյուլքեի կոմունաներ
Կատեգորիա:Նորվեգիայի քաղաքներ
Սաբահ (ամսագիր)

**Սաբահ** (), վոլինյան կարաիմների գրական-պատմական գիտական ամսագիր, որի առաջին և միակ համարը լույս է տեսել 1914 թվականի ապրիլին։

## Պատմություն
Ամսագիրը հիմնադրվել է 1914 թվականին, Լուցկում։ Գլխավոր խմբագիր և հրատարակիչ է հայտարարվել Էմիլիա Ռուդկովսկայան, բայց իրական խմբագիրն ու հիմնադիրը կարաիմցի գրող Սերգեյ Ռուդկովսկին էր։ Ի սկզբանե նախատեսվում էր ամսագիրը հրատարակել ռուսերեն, կարաիմերեն, թաթարերեն և արաբերեն լեզուներով։

Ընդհանուր առմամբ, այն կառուցվածքով նման էր «Կարաիմյան կյանք» ամսագրին։

* վերլուծական հոդվածներ կարաիմների պատմական զարգացման ու ժամանակակից հասարակական զարգացման մասին,
* կարաիմյան արձակագրություն
* կարաիմյան կյանքի ժամանակագրություն։

«Սաբաh»-ի նպատակն էր արևմտյան և հարավային կարաիմների հոգևոր միասնությունը, այդ պատճառով կարաիմների այս ամսագրում մեծ դեր էին խաղում  Տավրիչեսկոեի կարաիմների հոգևոր վարչության իրադարձությունները. նոր գահամի ընտրությունը, Չուֆուտ-Կալեի վերականգնումը և այլ։

Ամսագրում հրապարակված Կ. Աբկովիչի «Հանդիպում» պատմվածքը և Ս. Ռուտկովսկու «Կարաիմյան փոքր սիրավեպը»-ը ըստ պատմաբան Դմիտրի Պոխորովի «բնութագրվում է այդ ժամանակաշրջանի կարաիմյան ազգային միջավայրի կենցաղի և սովորույթների ճշգրիտ նկարագրությամբ և կոլորիտով»։

Ամսագիրը դադարել է գոյություն ունենալ, քանի որ Առաջին համաշխարհային պատերազմի սկսվելուց հետո Լուցկի կարաիմների մեծ մասը տարհանվել է Ղրիմ և ռուսական կայսրության արևելյան շրջաններ։

## Բովանդակություն

## Ծանոթագրություններ

## Գրականություն
* 
* 
* Сабах։ [Библиография периодических изданий России. № 7039] // Беляева Л. Н., Зиновьева М. К., Никифоров М. М. Библиография периодических изданий России, 1901—1916. — Л.։ [ГПБ], 1960. Т. 3։ Р—Я. — С. 99.
* 
* 

## Արտաքին հղումներ
* Фундаментальная электронная библиотека: «Русская литература и фольклор» — Сабах. Ежемесячный общественный, историко-литературный и научный журнал

Կատեգորիա:Ռուսերեն ամսագրեր
Ազատության գրողների օրագիր

**Ազատության գրողների օրագիր. Ինչպես ուսուցիչը և 150 պատանիներ օգտագործեցին գրականությունն իրենց և իրենց շրջապատող աշխարհը փոխելու համար**, գեղարվեստական գիրք, որը գրվել է 1999 թվականին Ազատության գրողների՝ Կալիֆոռնիայի Լոնգ Բիչ քաղաքում գտնվող Վուդրո Վիլսոնի անվան ավագ դպրոցի մի խումբ ուսանողների և նրանց ուսուցիչ Էրին Գրուվելի կողմից։ Այն 2007 թվականի «Ազատություն գրողներ» ֆիլմի հիմք է հանդիսացել։

Ազատության Գրողների Օրագիրը կազմվել է օրագրերից, որոնցում Էրին Գրուվելը խնդրել է իր ուսանողներին գրել իրենց անցյալի, ներկայի և ապագայի խնդիրների մասին։ 

Նրա աշակերտներից մեկի մոտ ռասիստական նկար գտնելով՝ Գրուվելը նկարները համեմատել է նացիստական քարոզչության մեթոդների հետ։ Իմանալով, որ աշակերտներից միայն մեկն է լսել Հոլոքոստի մասին, նա հանձնարարել է բոլորին կարդալ Աննա Ֆրանկի օրագիրը և Զլատայի օրագիրը։

Ազատության գրողների հիմնադրամը շարունակում է վարժություններ և փիլիսոփայություններ նախաձեռնել, որոնք նման են բնօրինակ դասարանում օգտագործված դասընթացներին, և հետևում է սկզբնական և շարունակական դասերի առաջընթացին։

## Սյուժե
Քսաներեքամյա իդեալիստ անգլերենի ուսուցիչ Էրին Գրուվելը բախվում է «անուսուցանելի, ռիսկային» աշակերտների հետ։ Նա մի օր գտնում է ռասիստական ծաղրանկար և զայրացած հայտարարում, որ հենց դա է հանգեցրել Հոլոքոստին։ Շատերի համար այդ տերմինը անհասկանալի է թվում։ Այսպիսով, նա և իր աշակերտներն, օգտագործելով «Աննա Ֆրանկ. Երիտասարդ աղջկա օրագիր»-ը և «Զլատայի օրագիր. Սարաևոյում երեխայի կյանք»-ը որպես ուղեցույց, նախաձեռնեցին կյանքը փոխող, աչքերը բացող, անհանդուրժողականության և թյուրիմացություն դեմ ոգին բարձրացնող ոդիսական։ Նրանք սովորեցին զուգահեռներ տեսնել այդ գրքերի և իրենց կյանքի միջև՝ գրի առնելով իրենց մտքերն ու զգացմունքները օրագրերում։

«Read-a-thon for Tolerance» կազմակերպության կողմից հավաքված միջոցների օգնությամբ 1994-1995 ուսումնական տարում նրանք կազմակերպում են հանդիպում  Միպ Գիզի հետ՝ հոլանդացի կնոջ, ով ապաստան էր տվել Ֆրանկների ընտանիքին։ Հանդիպման ժամանակ Միպ Գիզը հայտարարում է, որ Էրին Գրուվելի աշակերտները «իսկական հերոսներ» են։ Բոլոր 150 Ազատության գրողներն ավարտել են միջնակարգ դպրոցը, և նրանցից շատերն ընդունվել են քոլեջ։

## Գրքերի արգելք դպրոցներում
2008 թվականի մարտի 11-ին Ինդիանապոլիսի (Ինդիանա) Փերի Մերիդիան միջնակարգ դպրոցի անգլերեն լեզվի ուսուցչուհի Քոննի Հերմանը զրկվեց վարձատրությունից մեկուկես տարով՝ դպրոցական խորհրդի ցանկության դեմ Ազատության գրողների օրագրից օգտվելու պատճառով։ Ադմինիստրատորները դեմ էին ռասայական վիրավորանքներին և գրքում սեռական բովանդակությանը։

## Ծանոթագրություններ

## Արտաքին հղումներ
*Ազատության գրողների հիմնադրամ

Կատեգորիա:1999 գրքեր
Կատեգորիա:1999 ոչ գեղարվեստական գրքեր
Կատեգորիա:Օրագրեր
Աշրաֆ Աբասով

**Աշրաֆ Ջալալ օղլի Աբասով** (, ), ադրբեջանցի կոմպոզիտոր, երաժշտագետ և մանկավարժ, Ադրբեջանական ԽՍՀ արվեստի վաստակավոր գործիչ (1963), Ադրբեջանական ԽՍՀ ժողովրդական արտիստ (1990), Ադրբեջանի պետական կոնսերվատորիայի ռեկտոր (1953–1957;

## Կենսագրություն
thumb|left|210px|Տուն Բաքվում, որտեղ ապրել է Աֆշար Աբբասով
thumb|Мемориальная доска, посвященная Ашрафу Аббасову
Աշրաֆ Աբասովը ծնվել է 1920 թվականին։ Միջնակարգ դպրոցը ավարտելուց հետո ընդունվել է Ադրբեջանի պետական կոնսերվատորիա։ 1948 թվականին ավարտել է Ադրբեջանի կոնսերվատորիան, իսկ 1952 թվականին՝ ասպիրանտուրա Մոսկվայի պետական կոնսերվատորիայում։

Նա պաշտպանել է թեկնածուական ատենախոսությունը Մոսկվայում 1952 թվականին՝ «Ուզեիր Հաջիբեկով և նրա օպերա «Քյոռօղլի»» թեմայով և արժանացել գիտական աստիճան։ 1953–1957 թվականներին եղել է Ադրբեջանի պետական կոնսերվատորիայի ռեկտոր։ 1957-1972 թվականներին եղել է կոմպոզիտորական բաժնի վարիչ։ 1965 թվականին Աշրաֆ Աբբասովը գրել է Ադրբեջանի մանկական բալետը՝ «Սև աղջիկ»։

Հեղինակ է համերգների դաշնամուրի և նվագախմբի համար, սիմֆոնիկ պոեմների, օպերետների, շատ գործիքային գործերի, երգերի և ռոմանսների երգչախմբի համար։

1963 թվականին ադրբեջանական երաժշտության ոլորտում ծառայությունների համար կոմպոզիտորին տրվել է Ադրբեջանի արվեստի վաստակավոր գործիչի կոչում։ 1968 թվականին Աշրաֆ Աբասովը ստացել է պրոֆեսորի կոչում։

Աշրաֆ Աբբասովը մահացել է 1992 թվականին Բաքվում։

## Ծանոթագրություններ

Կատեգորիա:Ադրբեջանական ԽՍՀ ժողովրդական արտիստներ
Կատեգորիա:Ադրբեջանցի կոմպոզիտորներ
Կատեգորիա:Հայրենական պատերազմի 2-րդ աստիճանի շքանշանակիրներ
Կատեգորիա:Ադրբեջանական ԽՍՀ արվեստի վաստակավոր գործիչներ
Ֆերնանդո Բիրի

**Ֆերնանդո Բիրի** (, ), արգենտինացի ռեժիսոր, սցենարիստ, դերասան, քննադատ և տեսաբան։

## Կենսագրություն
Ծնվել է Արգենտինայի Սանտա Ֆե քաղաքում։ Շատերի կողմից նա համարվում է նոր Լատինամերիկյան կինոյի հայրը։ Նա հայտնի է իր Tire dié ֆիլմով։ Բիրին իր դեբյուտը նշել La primera fundación de Buenos Aires կարճամետրաժ ֆիլմով, որի պրեմիերան կայացել է 1959 թվականին, Կաննի կինոփառատոնի շրջանակներում։

1986 թվականին համահիմնադրել է Escuela Internacional de Cine y Television-ը (Կինոյի և հեռուստատեսության միջազգային դպորց) Սան Անտոնիո դե Լոս Բանոսում, Կուբայում։

Բիրին մահացել է շնչարգելությունից, Բուենոս Այրեսում, 2017 թվականի դեկտեմբերի 28-ին 92 տարեկան հասակում։

## Գրքեր
* Memoria del andarín։ diario de un viaje de ida y vuelta. Sevilla։ Mono Azul Editora, 2005 (ճանապարհորդական գրառումներ)
* Soñar con los ojos abiertos։ las treinta lecciones de Stanford. Buenos Aires։ Aguilar, 2007 (դասախոսությունների կուրս)
* Cuaderno de bitácora։ autorretrato del otro, artista adolescente con un barco al fondo, en 1948. La Habana։ Casa de las Américas; Fundación del Nuevo Cine Latinoamericano; Córdoba։ Fundación Provincial de Artes Plásticas Rafael Botí, 2008

## Ծանոթագրություններ

## Արտաքին հղումներ
* 

Կատեգորիա:Արգենտինացի արվեստագետներ
Կատեգորիա:Արգենտինացի բանաստեղծներ
Կատեգորիա:Արգենտինացի դերասաններ
Կատեգորիա:Արգենտինացի կինոպրոդյուսերներ
Կատեգորիա:Արգենտինացի կինոռեժիսորներ
Կատեգորիա:Արգենտինացի ռեժիսորներ
Կատեգորիա:Արգենտինացի սցենարիստներ
Սիրո խելահեղություն

**«Սիրո խելահեղություն»** ( — *«Խուանա Խելահեղ»*), 2001 թվականի իսպանական պատմական ֆիլմ, որ նկարահանել է ռեժիսոր Վիսենտե Արանդան։ Ֆիլմը ներկայացվել է «Գոյա» մրցանակի տասներկու անվանակարգերում և արժանացել երեք մրցանակի, այդ թվում՝ մրցանակ կնոջ լավագույն դերակատարման համար։ Ֆիլմը ցուցադրվել է Սան Սեբաստիանի կինոփառատոնում, որտեղ Պիլար Լոպես դե Այալան ստացել է «Արծաթե խեցի» մրցանակ։

## Սյուժե
1496 թվականին Խուանան՝ Ֆերդինանդ II Արագոնացու և Իզաբելլա I Կաստիլիացու երրորդ դուստրը, Լարեդո նավահանգստում նավ է նստում և հեռանում Իսպանիայից։ Նա մեկնում է Ֆլանդրիա, որպեսզի ամուսնանա ավստրիայի էրցհերցոգ Ֆիլիպի հետ, որին երբեք չի տեսել։ Ամուսնությունը կնքվում է քաղաքական դրդապատճառներով, և նրա մայրը՝ թագուհի Իզաբելլան, նրան հաջողություն է մաղթում։

Ֆլանդրիայում անփորձ Խուանային դուր է գալիս իր փեսացուն։ Վերջինս նույնպես համակրում է հարսնացուին,  և նա անհապաղ հրամայում է կնքել ամուսնությունը։ Սկզբում նրանց միությունը հաջող էր։ Որոշ ժամանակ անց Խուանան դուստր է ունենում, ապա նաև որդի։ Նա խիստ կապվում է իր ամուսնու հետ, սակայն նրա անսահման կիրքը վանում է Ֆիլիպին։ Վերջինս մխիթարություն է գտնում որսորդության մեջ, ապա սկսում է նաև դավաճանել Խուանային։ Մոր մահվանից հետո Խուանան անսպասելիորեն դառնում է Կաստիլիայի գլխավոր գահաժառանգը։

## Դերերում
* Պիլար Լոպես դե Այալա – Խուանա I Խելահեղ
* Դանիելե Լիոտտի – Ֆիլիպ I Գեղեցիկ
* Ռոսանա Պաստոր – Էլվիրա
* Մանուելա Արկուրի – Այշա/Բեատրիս
* Ջուլիանո Ջեմմա – Սենյոր դե Վեյրե
* Ռոբերտո Ալվարես
* Էլոյ Ասորին – Ալվարո դե Էստունիգա
* Գիլյերմո Տոլեդո
* Սուսի Սանչես – Իզաբելլա I
* Չեմա դե Միգել
* Անդրես Լիմա

## Արձագանքներ
Ֆիլմն արժանացել է քննադատների խառը արձագանքներին։ Metacritic կայքում այն ունի 100-ից 55 միավոր 19 քննադատների արձագանքների հիման վրա, ինչը համապատասխանում է «խառը կամ միջին արձագանքներ» կարգավիճակին։ Rotten Tomatoes կայքում ֆիլմն ունի 47 % վարկանիշ 49 գրախոսականների հիման վրա, որոնց միջին միավորը 10-ից 5,3 միավոր է։

## Ծանոթագրություններ

Կատեգորիա:2001 դրամա ֆիլմեր
Կատեգորիա:2001 ֆիլմեր
Կատեգորիա:Իսպանական պատմական ֆիլմեր
Կատեգորիա:Իսպանական ֆիլմեր
Կատեգորիա:Իսպաներեն ֆիլմեր
Կատեգորիա:Իտալական կենսագրական ֆիլմեր
Կատեգորիա:Իտալական պատմական ֆիլմեր
Կատեգորիա:Իտալական ֆիլմեր
Կատեգորիա:Ֆիլմեր, որոնց գործողությունները տեղի են ունենում 1550-ականներին
Կատեգորիա:2000-ականների իսպաներեն ֆիլմեր
Երկրների ցանկ ըստ սեռերի հարաբերակցության

thumb|450px|Ընդհանուր բնակչության մեջ սեռերի հարաբերակցությունը ըստ երկրների։ Կարմիրը ներկայացնում է <span style="color:red;">ավելի շատ կին</span>, կապույտը՝ <span style="color:Blue;">ավելի շատ տղամարդ </span> քան աշխարհի միջին 1.01 գործակիցը։ (2012)
thumb|450px|Սեռերի հարաբերակցությունը ըստ երկրների 15-ից ցածր բնակչության համար։ Կարմիրը ներկայացնում է
 <span style="color:red;">ավելի շատ կին</span>, կապույտը՝ <span style="color:Blue;">ավելի շատ տղամարդ,</span> քան աշխարհի միջին 1.05 գործակիցը։ (2012)
thumb|450px|Սեռերի հարաբերակցությունը ըստ երկրների 65-ից բարձր բնակչության համար։ Կարմիրը ներկայացնում է
<span style="color:red;">ավելի շատ կին</span>, կապույտը՝ <span style="color:Blue;">ավելի շատ տղամարդ,</span> քան աշխարհի միջին 0.75 գործակիցը։ (2012)
Սեռերի հարաբերակցությունը տղամարդկանց և կանանց քանակների հարաբերություն է։ Այստեղ ներկայացված է սեռերի հարաբերակցությունը ըստ երկրների կամ շրջանների։

## Մեթոդաբանություն
Աղյուսակը հղված է «Աշխարհի փաստերի գրքից»։ Այն ցույց է տալիս տղամարդկանց քանակի հարաբերությունը կանանց քանակին, որը գնահատված է Կենտրոնական հետախուզական վարչության տվյալներից։ Այնուամենայնիվ կան տվյալների անհապատասխանություն «Աշխարհի փաստերի գրքի» և տեղական ժողովրդագրական տվյալների։ Օրինակ՝ ըստ «Աշխարհի փաստերի գրքի» տվյալներով Շվեյցարիայում ծննդյան պահին տղաների և աղջիկների հարաբերակցությունը 1,05 է, մինչդեռ ըստ Շվեյցարիայի Դաշնային վիճակագրական գործակալության՝ 1,07։ Նույն իրավիճակն է Շվեդիայում, Նորվեգիայում, Իռլանդիայում, Հնդկաստանում և Ճապոնիայում։
Մեկից բարձր գործակիցը նշանակում է, որ մի կնոջը ընկնում է 1-ից ավելի տղամարդ։ 1-ից ցածր գործակցի դեպքում՝ հակառակը։ Երբ գործակիցը 1 է նշանակում է, որ տղամարդիկ և կանայք հավասար քանակի են։ Աշխարհի միջինը 1,01 է։

## Երկրներ
Ստորև աղյուսակում ներկայացված է տղամարդկանց քանակի հարաբերակցությունը կանանանց քանակին։

## Ծանոթագրություններ

Կատեգորիա:Ժողովրդագրական ցանկեր
Կատեգորիա:Սեռ
Դայեն Ինգլիշ

**Դայեն Ինգլիշ** (, ), ամերիկացի կինոռեժիսոր, սցենարիստ և պրոդյուսեր։ Ինգլիշը առավել հայտնի է որպես «Մյորֆի Բրաուն» երկարատև կատակերգական սերիալի հեղինակ, որը հեռարձակվել է CBS հեռուստաալիքով 1988-1989 թվականներին։ Սերիալը նրան տվել է 3 «Էմմի» և ԱՄՆ սցենարիստների Գիլդիայի երկու մրցանակ։

## Կենսագրություն
Ինգլիշը ծնվել և մեծացել է Բուֆֆալոյում, Նյու Յորքում։ Հետագայում մեկ տասնամյակ աշխատել է տեղեկատվական ծրագրերում, 1980-ական թվականների սկզբից Ինգլիշն սկսել է իր կարիերան որպես սցենարիստ, աշխատել է «Երկնային հատիչ» և «Ինչպես է նա տղամարդ եղել» հեռուստաֆիլմերում։ 1985 թվականին նա ստեղծել է իր առաջին սիթքոմը CBS-ի համար։ Այնուհետև նա աշխատել է «Իմ քույրիկ Սեմը» սիթքոմում որպես սցենարիստ, նախքան կստեղծեր «Մյորֆի Բրաունը»։ Դա նրան հանգեցրել է ստեղծել «Սեր և պատերազմ» (1992—1995), «Double Rush» (1995) և «Ink» (1996—1997) սիթքոմները։

2008 թվականին Ինգլիշը դարձել է իր դեբյուտային «Կանայք» կինոֆիլմի ռեժիսորը, սցենարիստը և պրոդյուսերը։ Ինգլիշն իր կինոֆիլմի սցենարը գրել է ստեղծումից 15 տարի առաջ, սակայն տարբեր պատճառներով դրա ստեղծումը հետաձգվել է։ Ֆիլմը դեբյուտից հետո նա քննադատների կողմից ստացել է բացասական արձագանքներ, բայց բավականին  հաջողությունների է հասավ վարձույթում.։ 2015 թվականին Ինգլիշը վերադարձել է հեռուստատեսության, ստեղծելով կատակերգական սերիալ, որում գլխավոր դերը խաղում էր Միշել Պֆայֆերը։

## Ֆիլմիոգրաֆիա
### Ռեժիսոր
* 2008` «Կանայք»

### Սցենարիստ
* 1980` «Երկնային հատիչ»
* 1984` «Ինչպես է նա տղամարդ եղել»
* 1984-1985` «Հաջողության կոչ»
* 1986-1988` «Իմ քույրիկ Սեմը»
* 1988-1998` «Մյորֆի Բրաուն»
* 1992-1995` «Սեր և պատերազմ»
* 2008` «Կանայք»

### Պրոդյուսեր
* 1986-1988` «Իմ քույրիկ Սեմը»
* 1988-1998` «Մյորֆի Բրաուն»
* 1992-1995` «Սեր և պատերազմ»
* 2008` «Կանայք»

## Ծանոթագրություններ

Կատեգորիա:20-րդ դարի ամերիկացի կին գրողներ
Կատեգորիա:21-րդ դարի ամերիկացի կին գրողներ
Կատեգորիա:Ամերիկացի կին ռեժիսորներ
Կատեգորիա:Ամերիկացի կինոռեժիսորներ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի կինոպրոդյուսերներ
Առաջին սեր (ֆիլմ, 2009)

**«Առաջին սեր»** (), 2009 թվականի ռուսական երիտասարդական երաժշտական ֆիլմ, որ ստեղծել է ռեժիսոր-խորեոգրաֆ  Եգոր Դրուժինինը։ Ֆիլմի պրեմիերան կայացել է 2009 թվականի մարտի 5-ին։

## Սյուժե
*[[Գովազդային կարգախոս|Կարգախոս]]ը՝ «Ահա այսպիսի երաժշտություն» ()։*

Ֆիլմի հերոսուհին, որին մարմնավորում է Յուլյա Սավիչևան, ծանոթանում է Սաշայի (Դմիտրի Բուրուկին) ու Իվանի (Իլյա Գլիննիկով) հետ։ Տանյան զբաղվում է պարով մի խմբակում, որը գլխավորում է բալետի պարուհի Գալինան (Իլզե Լիեպա)։ Սաշան ու Իվանն զբաղվում են ֆուտբոլով մի թիմում, որի հովանավորն է Ալեքսանդրի հայրը՝ Բորիսը (Իգոր Բալալաև)։ Նա ուզում է գնել ու փակել Մշակույթի տունը, որտեղ պարապում են Սաշան ու Տանյան։

## Դերերում
* Յուլիա Սավիչևա – *Տանյա*
* Իլզե Լիեպա – *Գալինա*
* Դմիտրի Բուրուկին – *Սաշա*
* Իլյա Գլիննիկով – *Իվան*
* Ալեքսանդր Կռիլով – *Մաքս*
* Իգոր Բալալաև – *Բորիս*
* Յուրի Չեռնով – *Նիկոլայ*
* Սերգեյ Զարուբին – *Գեորգի*
* Եկատերինա Մինկովա – *Օլգա*
* Օլգա Կարպուխովա – *Վալյա*
* Անդրեյ Կրանկով – *Լյոխա*
* Անժելիկա Ասլանյան – *Նիկա*
* Դմիտրի Ադամովիչ
* Իլշատ Շաբաև – *պարող*

## Ծանոթագրություններ

## Արտաքին հղումներ
* 
* 
* 

Կատեգորիա:2009 ֆիլմեր
Կատեգորիա:Ռուսական երաժշտական ֆիլմեր
Կատեգորիա:Ռուսական կինոկատակերգություններ
Կատեգորիա:Ռուսական մելոդրամա ֆիլմեր
All Girls Are the Same

«**All Girls Are the Same**» (հայ.՝ Բոլոր աղջիկները նույնն են), ամերիկացի ռեփեր Juice WRLD-ի երգը, որը պաշտոնապես թողարկվել է որպես նրա *[[Goodbye & Good Riddance]]* նորամուտային ստուդիական ալբոմի առաջին սինգլ 2018 թվականի ապրիլի 13-ին՝ փետրվարին տեսահոլովակի թողարկումից հետո։ Որպես պրոդյուսեր հանդես  է եկել Nick Mira-ն։ Երգը ''Billboard'' Hot 100 հիթ-շքերթում նորամուտը կատարել է 92-րդ հորիզոնականում և հասել մինչև 41-րդ հորիզոնական։

## Կոմպոզիցիա
Երգը պատմում է այն մասին, թե ինչպես են կանայք, որոնց հետ նախկինում հարաբերություններ է ունեցել Juice WRLD-ը, կոտրել նրա սիրտը իրենց ստով, և որ այժմ նա խմում է թունդ խմիչքներ, որպեսզի հաղթահարի իր վիշտը։

## Տեսահոլովակ
Պաշտոնական երաժշտական տեսահոլովակը, որը նկարահանել է ռեժիսոր Քոուլ Բեննետը, թողարկվել է 2018 թվականի փետրվարի 25-ին։

## Ռեմիքս
Երգի պաշտոնական ռեմիքսը ձայնագրվել է ամերիկացի ռեփեր Lil Yachty-ի մասնակցությամբ, որը համագործակցության մասին առաջին անգամ հայտարարել է Ինստագրամում 2018 թվականի մարտին։ Ես մեկ հատված Juice WRLD-ը հրապարակել է Ինստագրամում մայիսի 6-ին։ 2018 թվականի հունիսի 25-ին, երբ Lil Yachty-ը երգը ներբեռնել է SoundCloud, այն անմիջապես ջնջվել է հեղինակային իրավունքների հետ կապված խնդիրների պատճառով։ Այնուամենայնիվ, երկրպագուներին հաջողվել է ներբեռնել այն նախքան ջնջվելը, և դրանից հետո այն հասանելի է դարձել  YouTube-ում։

## Հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* 
* 

Կատեգորիա:2018 սինգլներ
Դու կարո՞ղ ես գաղտնիք պահել (ֆիլմ)

**«Դու կարո՞ղ ես գաղտնիք պահել»** (), ամերիկյան ռոմանտիկ կատակերգություն, որը նկարահանել է ռեժիսոր Էլիզ Դյուրանը Սոֆի Քինսելլայի համանուն վեպ-բեսթսելլերի հիման վրա Փիթեր Հատչինգսի գրած սցենարով.։ Գլխավոր դերերը կատարել են Ալեքսանդրա Դադարիո և Թայլեր Հեքլինը։

Միացյալ Նահանգներում ֆիլմի պրեմիերան կայացել է 2019 թվականի սեպտեմբերի 13-ին։

## Սյուժե
Էմման ինքնաթիռում իր գաղտնիքները պատմում է հարևան նստատեղին նստած գեղեցկատես անծանոթին։ Ի զարմանս իրեն՝ պարզվում է, որ անծանոթն այն ընկերության գլխավոր տնօրենն է, որտեղ ինքն աշխատում է։

## Դերերում
* Ալեքսանդրա Դադարիո – Էմմա
* Թայլեր Հեքլին – Ջեք
* Կիմիկո Գլենն – Ջեմմա
* Ջուդա Ֆրիդլանդեր - Միք
* Լավերն Կոքս – Սիբիլ
* Սունիտա Մանի – Լիսսի
* Քեյթ Քասթոնգուեյ – Էրտեմիս

## Թողարկում
«Դու կարո՞ղ ես գաղտնիք պահել» ռոմանտիկ կատակերգությունը Միացյալ Նահանգներում վարձույթի է հանվել 2019 թվականի սեպտեմբերի 13-ին։

Ֆիլմի թրեյլերի տեղայնացված տարբերակը համացանցում հայտնվել է օգոստոսի 23-ին։

Ֆիլմի կարգախոսն է՝ «Հնարավո՞ր է արդյոք ճշմարտություն տղամարդու և կնոջ միջև»։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ կինոկատակերգություններ
Կատեգորիա:2019 ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Բրիտանական վեպերի էկրանավորումներ
Կատեգորիա:Ռոմանտիկ ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Earfquake

**«Earfquake»** (մեծատառերով), ամերիկացի պրոդյուսեր և ռեփեր Tyler, The Creator-ի երգը։ Սա նրա հինգերորդ՝ «Igor» (2019) ստուդիական ալբոմի երկրորդ երգն է։ Նա համագործակցել է ամերիկացի ռեփեր Playboi Carti-ի և բեք վոկալիստներ Չարլի Ուիլսոնի և Ջեսի Ուիլսոնի հետ։ Այն թողարկվել է, որպես ալբոմի առաջատար սինգլ Rhythmic contemporary-ի ռադիոյում 2019 թվականի հունիսի 4-ին։ Սա Channel Tres-ի պաշտոնական ռեմիքսն է, որը թողարկվել է 2019 թվականի հոկտեմբերի 4-ին։ «Earfquake»-ը ամերիկյան չարթերում Թայլերի ամենաբարձր դիրք զբաղեցրած երգն է, որը Billboard Hot 100-ում 13-րդ հորիզոնական է հասել։ Այն նաև Billboard-ի 2019 թվականի 100 լավագույն երգերի ցուցակում 14-րդ հորիզոնականն է զբաղեցրել։

## Պատմություն
Սկզբում Թայլերը այս երգը գրել էր կանադացի երգիչ Ջասթին Բիբերի համար, վերջինս հրաժարվել է երգից։ Հետո, Թայլերը խնդրեց բարբադոսցի Ռիհաննային ձայնագրել վոկալը, ենթադրելով, որ երգը հիթ կդառնա, սակայն նա նույնպես հրաժարվում է երգից։ Արդյունքում Թայլերը անձամբ է ձայնագրում երգը։ Երգի արտահոսքը տեղի է ունեցել 2019 թվականի մայիսի 7-ին։

## Տեսահոլովակ
«Earfquake»-ի երաժշտական տեսահոլովակը թողարկվել է ալբոմի հետ զուգահեռ՝ 2019 թվականի մայիսի 17-ին։ Տեսահոլովակը սկսվում է Թրեյսի Էլիս Ռոսով, ով թոք շոուի հաղորդավարի դերում է։ Այնուհետև բեմ է դուրս գալիս Թայլերը՝ կապույտ կոստյումով և Էնդի Ուորհոլի կեղծամով պարում, երգում և դաշնամուր է նվագում, երբ նրա ծխախոտը վառում է ամեն բան, նա այրվածքներ է ստանում և կորցնում է գիտակցությունը։ Թայլերը վերադառնում է որպես հրշեջ, որպեսզի հանգցնի կրակը։

## Ձայնագրման մասնակիցներ
Տեղեկությունը վերցված է Tidal-ից։

* Թայլեր Օկոնմա՝ վոկալ, պրոդյուսեր, ձայնագրություն
* Playboi Carti՝ ռեփ վոկալ
* Չարլի Ուիլսոն՝ բեք վոկալ
* Ջեսի Ուիլսոն՝ բեք վոկալ
* Վիկ Վայնշտայն՝ ձայնագրություն
* Էշլի Ջեյքոբսոն՝ ձայնագրման օգնական
* Թոմաս Քալիսոն՝ ձայնագրման օգնական

## Չարթեր

### Շաբաթական չարթեր

### Տարեվերջյան չարթեր

## Հավաստագրումներ

## Ծանոթագրություններ

Կատեգորիա:2019 երգեր
Կատեգորիա:Երգեր այբբենական կարգով
H-Pem

**H-Pem** հայկական մշակութային առցանց հարթակ, որի հիմնական լեզուն անգլերենն է։ Հիմնադրվել է 2019 թվականի մայիսին՝ Համազգային հայ կրթական եւ մշակութային միության Համաբեմ ընկերության կողմից։  Հարթակի հիմնական նպատակն է հասնել աշխարհասփյուռ հայերին, մասնավորապես՝ հայ երիտասարդներին և ժամանակակից, ստեղծագործական և մասնակցողական միջոցներով նրանց հաղորդակից դարձնել իրենց հայրենիքին և մշակույթին։

## Պատմություն
Համազգայինի առաքելությունն արդյունավետ կերպով իրագործելու նպատակով՝ 2014 թվականին Համազգայինի 7-րդ համաժողովն ընդգծեց անհրաժեշտությունը հիմնելու ժամանակակից առցանց հարթակ՝ կապ հաստատելու համար սփյուռքահայության, հատկապես՝ երիտասարդության հետ։

Համաժողովից հետո Համազգայինի Կենտրոնական վարչությունն իր կազմում ստեղծեց ծրագրի գործունեությանը հետևող հանձնախումբ և հարթակի տնօրենի պաշտոնին նշանակվեց Լուսիկ Գիլոյան-Սրափյանը։ Նախքան հարթակի նախագծի պատրաստումը՝ Գիլոյան-Սրափյանը խորհրդակցեց Հյուսիսային Ամերիկայի եւ այլ երկիրներում ապրող անգլախոս երիտասարդների հետ՝ լսելու համար վերջիններիս կարիքները և ակնկալիքները։

Առցանց ծրագիրը կոչվեց h-pem՝ միացնելով Համազգային հայ կրթական եւ մշակութային միության սկզբնատառ «Հ.»-ն եւ հայերեն «բեմ/հարթակ»-ը։

Այնուհետեւ 2017 թվականին h-pem-ին միացավ Լիլի Թորոսյանը որպես հարթակի օգնական պատասխանատու եւ հոդվածագիր, հաջորդ տարի՝ Ռուբեն Ջանբազյանը, որպես բովանդակության պատասխանատու և խմբագիր, իսկ 2019 թվականին՝ Շահեն Արապողլյանը որպես տնօրենի օգնական եւ ընկերային ցանցերի քաղաքականություն մշակող պատասխանատու։

H-Pem-ը հանրությանը հասանելի դարձավ 2019 թվականի մայիսի 13-ին։

## Գործունություն
H-Pem-ը մեծ մասամբ մատչելի է հանրությանը։ Այցելուներ նաեւ կարող են անվճար գրանցվել՝ իրենց մեկնաբանությունները, ստեղծագործությունները եւ առաջարկները տեղադրելու համար, ինչպէս նաեւ՝ իրար հետ կապ հաստատելու համար։

H-Pem-ի բովանդակությունը բաժանված է երկու մասի՝

# Featured content, որտեղ հրապարակվում են հարթակի աշխատակիցների գրությունները, 
# Your stage, որտեղ լուսարձակի տակ տեղադրվում են այցելուների կողմից տրամադրված գործերը։

### Featured content
Featured content-ը h-pem-ի առցանց թերթն է, որ կ՚ընդգրկէ լրագրական եւ գեղարուեստական գրութիւններ (Stories), հարցազրոյցներ (Interviews), քննական ակնարկներ (Analyses), արուեստի եւ մշակոյթի մէջ իրագործումներ կատարած անձերու արժեւորումներ (Profiles), ինչպէս նաեւ՝ լուսանկարներով պատմուած նիւթեր (In pictures)։

### Your stage
Your stage-ը փորձարկումների դաշտ է, որտեղ Multimedia guide-ում ներկայացվում են լսատեսողական միջոցներով իրականացված արվեստի գործեր, իսկ Submissions-ի միջոցով նորաթուխ կամ կայացած արվեստագետներին տրամադրվում է հարթակ, որտեղ նրանք ներկայացնում են իրենց ստեղծագործական աշխատանքները։ Your stage-ի Collaborations-ում հարթակը կենտրոնացած է հատուկ նյութերի վրա և գործակցաբար ծրագրեր է իրականացնում տարբեր ոլորտներում ստեղծագործող արվեստագետների, գրականագետների, մշակութային գործիչների, ուսանողների հետ, ինչպես նաև կազմակերպությունների, հիմնարկների և տարբեր գաղութներում ապրող հայերի հետ։

Հարթակը նաեւ ունի Live streaming-ի անկյուն, որտեղ իրականացվում են աշխարհում տեղի ունեցող հայ մշակութային իրադարձությունների ուղիղ եթերներ։

## Ծանոթագրություններ

Կատեգորիա:Հայկական կայքեր
Բեյթար-Իլիթ

**Բեյթար-Իլիթ** () իսրայելական բնակավայր Հորդանան գետի արևմտյան ափին, Երուսաղեմից 10 կմ հյուսիս և Գուշ-Էցիոնից հարավը։ Բնակչության թվաքանակով երկրորդ քաղաքն է Հուդեայի և Սամարիայի մարզում։ Բնակչությունը՝ ։

## Պատմություն
Բեյթար-Իլիթն առաջին քաղաքն է, որը հատուկ կառուցված է ծայրահեղ ուղղափառ բնակչության համար (Հարեդիմ)։ Իսրայելի կառավարությունը որոշեց այն ստեղծել 1980 թվականին։ Բնակավայրը, որը, ի վերջո, քաղաք դարձավ, հիմնադրվել է 1985 թվականին Սիոնիստական փոքրիկ եշիվա Մահոն Մեյր քաղաքի ուսանողների կողմից։ Քաղաքը կոչվում է բիբլիական Բեյթար քաղաքը, որի ավերակները գտնվում են քաղաքից 1 կմ հեռավորության վրա։ Բեյթար-Իլիթը ստեղծելու նախաձեռնությունը պատկանում է Ժոզեֆ Ռոզենբերգին։ Կառավարությունը 1980 թվականին որոշեց, որ գյուղը կառուցվի մասնավոր ձեռնարկատիրոջ կողմից (Josef Rosenberg)։ 1987 թվականին բնակարանաշինության նախարարությունը որոշեց կառուցել քաղաքն ինքնին՝ Բեյթար քաղաքը թիրախավորելով ծայրահեղ ուղղափառ բնակչությանը, այսինքն՝ այն բնակեցնել հարեդիմներով՝ իրենց ռաբբիններով և երկրպագուներով։

Քաղաքը բնակեցված է Երուսաղեմի, Բնեյ Բրակի և Իսրայելում գտնվող Հարեդիմներով։ Քաղաքի բոլոր փողոցները կոչվում են ծայրահեղ ուղղափառ հրեական հասարակական գործիչների, ռաբբիների և գրքերի հեղինակների անուններով։ Այս պահին քաղաքում ապրում են միայն ծայրահեղ ուղղափառ հրեաները։ Քաղաքի գաղափարախոսությունը հիմնված է անկախ ուլտրա-կրոնական համայնք ստեղծելու ցանկության վրա՝ գործելով Թորայի ոգով, առաջնորդվելով սեփական կյանքի ձևով։

## Բնակչություն
Ըստ Իսրայելի վիճակագրության կենտրոնական բյուրոյի, քաղաքի բնակչությունը 2018 թվականի սկզբին կազմում էր 54,557 մարդ։

Բնակչության տարեկան աճը կազմում է 7,5%։ Կանանց 7 տղամարդկանց հարաբերակցությունը 1000 տղամարդու համար կազմում է 961 կին։ Բեյթար-Իլիթն Իսրայելի ամենաերիտասարդ քաղաքն է. բնակչության 63%-ը 18 տարեկանից ցածր է։ 2013 թվականին քաղաքի բնակչությունը կազմել է 45,710 մարդ։

## Տրանսպորտ
Հերթական ավտոբուսային ծառայությունը Բեյթար-Իլիթը կապում է Երուսաղեմի, Բնեյ-Բրակի, Բեյթ Շեմեշի, Մոդիին Իլիթի և Էլադի հետ։

## Կրթություն
Քաղաքն ունի մեծ թվով մանկապարտեզներ, մի քանի եշիվա, կոլելներ (անգլերեն Kollel) և դպրոցներ աղջիկների համար։

## Ծանոթագրություններ

Կատեգորիա:Իսրայելի քաղաքներ
Կատեգորիա:Հորդանան գետի արևմտյան ափի հրեական բնակավայր
Igor (ալբոմ)

**«Igor»** (մեծատառերով), ամերիկացի ռեփեր Tyler, The Creator-ի հինգերորդ ստուդիական ալբոմը, որը թողարկվել է 2019 թվականի մայիսի 17-ին A Boy is a Gun լեյբլի և տարածվել է Columbia Records լեյբլի կողմից։ Պրոդյուսերը Թայլերն է։ Ալբոմի ձայնագրման աշխատանքների ժամանակ մասնակցություն են ունեցել Playboi Carti-ն, Լիլ Ուզի Վերտը, Solange-ն, Քանյե Ուեսթը, Jerrod Carmichael-ը, ինչպես նաև բեք վոկալիստներ Santigold-ի, Ջեսի Ուիլսոնի, La Roux-ի, CeeLo Green-ի, Չարլի Ուիլսոնի, Slowthai-ի, Ֆարել Վիլյամսի և ուրիշներ։

Ալբոմը ստացել է քննադատների բարձր գնահատականները և Billboard 200 ամերիկյան չարթում առաջին հորիզոնականով դեբյուտ է կատարել, դառնալով Թայլերի առաջին համար մեկ ալբոմը։ Ալբոմի առաջատար սինգլը «Earfquake»-ն է, որը Billboard Hot 100 չարթում հասել է 13-րդ հորիզոնական, դառնալով Թայլերի ամենաբարձր դիրքը զբաղեցրած սինգլը։ Գրեմմի 62-րդ մրցանակաբաշխության ժամանակ ալբոմը ճանաչվել է «Լավագույն ռեփ ալբոմ»։

## Երգացանկ
Բոլոր երգերի պրոդյուսերը Tyler, The Creator-ն է։ Տեղեկությունը վերցված է Tidal-ից։

## Չարթեր

### Շաբաթական չարթեր

### Տարեվերջյան չարթեր

## Մրցանակներ և անվանակարգեր

## Ծանոթագրություններ

Կատեգորիա:2019 ալբոմներ
Շնորհավոր...

**«Շնորհավոր...»**, Հովհաննես Թումանյանի բանաստեղծություններից` գրված 1917 թվականին։

## Պատմություն
Հովհաննես Թումանյանն այս բանաստեղծությունը գրել է 1917 թվականի հունվարի 1-ին։ Բանաստեղծությունը նվիրված է եղել Թումանյանի դուստր Թամար Թումանյանին։

Թամարի ալբոմը և դրա մեջ գտնվող ինքնագիրը պահվում է Թումանյանի ընտանեկան արխիվում։

Բանաստեղծությունն առաջին անգամ տպագրվել է 1972 թվականին «Բանբեր Երևանի համալսարանի» № 1-ում  (էջ 159-160). այն հրատարակել է Ա. Ինճիկյանը։

Հովհաննես Թումանյանի երկերի լիակատար ժողովածուի 1-ին հատորում արտատպվել է ինքնագրից։

## Ծանոթագրություններ

Կատեգորիա:1917 գրականությունում
Կատեգորիա:Հովհաննես Թումանյանի բանաստեղծություններ
Գոայի օրենսդիր ժողով

**Գոայի օրենսդիր ժողով** (), Հնդկաստանի Գոա նահանգի երկպալատ օրենսդիր ժողով։ Գոայի օրենսդիր ժողովն այժմ ունի 40 ընտրված անդամ։ Գոայի օրենսդիր ժողովը անդիպում է Պորվորիմ քաղաքի Վիդհան Բհավանում։

Գոաայի օրենսդիր ժողովի անդամներն ընտրվում են նահանգի մեծահասակ բնակիչների կողմից փակ քվեարկությամբ։ Յուրաքանչյուր ընտրատարածք ընտրում է օրենսդիր ժողովի մեկ անդամ։ Ժողովն ընտրվում է հարաբերական մեծամասնության համակարգի կամ պարզ բազմության համակարգի օգտագործմամբ։ Ընտրություններն անցկացվում են Հնդկաստանի կենտրոնական ընտրական հանձնաժողովի կողմից։

## Տես նաև
* Գոայի օրենսդիր ժողովի խոսնակների ցանկ
* Գոայի օրենսդիր ժողովի խոսնակի տեղակալների ցանկ
* Գոայի գլխավոր նախարարների ցանկ
* Գոայի գլխավոր նախարարի տեղակալների ցանկ
* Հնդկաստանի խորհրդարան

## Ծանոթագրություններ

## Արտաքին հղումներ
* Goa Lok Sabha Election 2019 Results Website 
* Goa Legislature official site

Կատեգորիա:1964 հիմնադրումներ
Կատեգորիա:Ազգային ստորին պալատներ
Կատեգորիա:Գոայի օրենսդիր ժողով
Կատեգորիա:Հնդկաստանի կառավարություն
Կատեգորիա:Հնդկաստանի նահանգների ստորին պալատներ
Կատեգորիա:Հնդկաստանի քաղաքականություն
Կարոլ Սևիլիա

**Կարոլ Սևիլիա** (, ), մեքսիկացի դերասանուհի, երգչուհի, վիդեոբլոգեր։ Ճանաչված է, որպես Դիսնեյ հեռուստաալիքի լատինամերիկյան տարբերակում «Ես Լունան եմ» () հեռուստասերիալի գլխավոր հերոսուհու՝ Լունա Վալենտեի գլխավոր դերակատար։

## Կենսագրություն
Դեռևս մանկուց դերասանության և երաժշտության հանդեպ սերը աղջկա մեջ զարգացնում է Կարոլի տատիկը՝ Բերտան։ Մի անգամ նրա տատիկ Բերտան, ասաց. «Դու կխաղաս։ Ամբողջ աշխարհը քեզ կճանաչի որպես Կարոլ Սևիլիա»։

Կարոլ Սևիլիան մեքսիկացի դերասանուհի, երգչուհի և պարուհի Կարոլ Իտզիտերի Պինա Սիսներոսի բեմական անունն է։ Երիտասարդ արտիստուհին, որն ունի անհավատալի տաղանդ, խարիզմա և ներուժ, նվաճել է համբավ ու հեռուստադիտողների սերը ամբողջ աշխարհում։ Նա վերցրեց տատիկից «Սևիլիա» կեղծանունը։

2015 թվականին ստացել «Ես Լունան եմ» սերիալի գլխավոր դերը։

2017 թվականին սկսվեց սերիալի անձնակազմի շրջագակությունը Լատինական Ամերիկայում։Աղջիկը ներկայացրեց ինքնակենսագրական "Soy Karol Sevilla" գիրքը:

2018 թվականի հունվարի 1-ին թողարկեց "A Bailar" երգի տեսահոլովակը, որը ձայնագրել է Դենի Մարտինեսի հետ միասին։ Ապրիլին այցելել է ԱՄՆ (Մայամի, Նյու Յորք, Լոս Անջելես, Դալաս) սերիալի խթանման համար։ Արգենտինայում, Բրազիլիայում և Պերույում տվել է մի քանի մենահամերգներ։ Մայիսին Մեքսիկայում «Galerias Plaza De Las Estrellas» կողմից ստացել է վկայագիր։ Հայտարարեց իր մինի սերիալի մասին YouTube-յան անձնական էջի համար, որը պետք է թողարկվի արդեն 2019 թվականին։ 2018 թվականին «Ռալֆն ընդդեմ ինտերնետի» մուլտֆիլմի իսպանական տարբերակի համար ձայնագրել է «El Lugar» սաունդթրեքը։ Նոյեմբերին տեղի ունեցան «Ես Լունան եմ» սերիալի շրջագայության վերջին համերգները, և աղջիկը ներկայացրեց սեփական շրջագայությունը։ Աղջիկը կատարել է Մեքսիկայի հիմնը իր երկրի և Արգենտինայի միջև կայացած խաղում Մենդոսայում անցկացվող Copa Adidas 2018 առաջնությունում։ Կարոլը հայտարարեց իր նոր մեներգի՝ «Mil Besos Por Segundo» պրեմեիրայի մասին, որը թողարկվել է 2019 թվականի հունվարի 1-ին;

Աղջիկը դառնում է «Gucci» և «Pandora» բրենդերի աշխատակից։ Պատմեց սեփական՝ «Karol Sevilla by Nantolin» հագուստի գծի մասին, որը թողարկվելու է 2019 թվականին։ 2018 թվականի վերջին լուր տարածվեց, որ Կարոլը միացել է «La Doña» սերիալի անձնակազմին։ 2019 թվականի մարտին Կարոլը պայմանագիր կնքեց ամերիակյան "Netflix" հարթակի հետ։

2019 թվականի գարնանը Կարոլ Սևիլիան դարձավ մեքսիկական "PEQUENOS GIGANTES" հեռուստահաղորդման ժյուրիի անդամ։

## Շրջագայություններ
* Soy Luna en concierto (2017)
* Soy Luna Live (2018)
* Soy Luna en Vivo (2018)
* Que Se Pare El Mundo Tour (2018–2019)

## Ֆիլմագրություն
### Ֆիլմագրություն

## Երաժշտություն

## Մրցանակներ և անվանակարգեր

## Ծանոթագրություններ

## Արտաքին հղումներ
* Канал Кароль Севильи YouTube*-ում
* 
* 
* 

Կատեգորիա:Մեքսիկացի դերասանուհիներ
Ալեքսի Գիլմոր

**Ալեքսի Գիլմոր** (), ամերիկացի դերասանուհի, որը նկարահանվել է «Նոր Ամստերդամ» կարճաժամկետ հեռուստասերիալում (հինգ շաբաթ տևողությամբ)՝ որպես բժիշկ Սառա Դիլան։ Նա 2008 թվականին նկարահանվել է «Այո, ոչ, գուցե» և «Սուրֆեր» ֆիլմերում։ Ալեքսին նաև խաղացել է 2013 թվականի Willow Creek ֆիլմում՝ Քելիի դերում։ Նա հանդես է եկել «CSI:Կիբեր» ֆիլմի երեք էպիզոդներում որպես Էլիջահ Մունդո կերպարի կին՝ Դևոն Աթվուդի դերում։ Ալեքսիի մյուս վստահության արժանացած գործերի մեջ են մտնում «90210» և «Լեգենդներ» ֆիլմերը։

## Կենսագրություն
Գիլմորը ծնվել է Մանհեթենում և տեղափոխվել Նյու Ջերսի նահանգի Թենաֆլի քաղաք, որտեղ հաճախել է Թենաֆլիի ավագ դպրոց։ Գիլմորը նաև հաճախել է Փենսիլվանիա նահանգի Սենթր Վոլի քաղաքի Ալենթաուն քոլեջ (այժմ հայտնի է որպես DeSales համալսարան։

## Ֆիլմագրություն
### Ֆիլմ

### Հեռուստասերիալ

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Մաորյան քարադր

**Մաորյան քարադր** () քարադրների ընտանիքի թռչուն։ Ապրում է Նոր Զելանդիայում, մեկ ենթատեսակ Հյուսիսային, իսկ երկրորդ ենթատեսակը Հարավային կղզում։ Բնության պահպանության միջազգային միությունը (ԲՊՄՄ) մաորյան քարադրը ընդգրկել է հատուկ պահպանության մեջ՝ որպես կրիտիկական վիճակում գտնվող տեսակ։

Մաորիները այս թռչունը անվանում են *tūturiwhatu*, *pukunui* կամ*kūkuruatu:*

## Բազմացում
Ձվադրում են գարնանը կամ ամռանը։ Բույնը պարզապես մակերեսային փոս է լողափում, որը գտնվում է մակընթացության առավելագույն մակարդակից բարձր։

## Պատկերասրահ

Պատկեր:NZ Dotterel Coromandel.JPG
Պատկեր:New Zealand Dotterel Eggs.jpg|Ձու
Պատկեր:Bul02Bird015a.jpg
Պատկեր:Charadrius obscurus aquilonius - Point Chevalier.jpg
Պատկեր:Charadrius obscurus kz2.jpg
Պատկեր:Charadrius obscurus aquilonius 11769405.jpg


## Ծանոթագրություններ

Կատեգորիա:Եվրասիայի թռչուններ
Կատեգորիա:Թռչուններ այբբենական կարգով
Կատեգորիա:Ողնաշարավորներ
Կատեգորիա:Քարադրանմաններ
Կատեգորիա:Քորդավորներ
Լևոմեկոլ

**Լևոմեկոլ** (, միջազգային անվանումը Սինտոմիցին+մեթիլուրացիլ), արտաքին օգտագործման համար նախատեսված սպիտակ քսուք։ Մշակվել է Խարկովի դեղագործական համալսարանում (ներկայիս՝ Ազգային դեղագործական համալսարան) 1970-ական թվականների վերջերին։ Քսուքը չի պարունակում օժանդակ (ձևավորող) նյութեր, այդ իսկ պատճառով բոլոր բաղադրիչները մասնակցում են բուժիչ էֆեկտի ձևավորմանը։

## Դեղորայքային ազդեցություն

Լևոմեկոլը իրենից ներկայացնում է կոմբինացված միացություն արտաքին օգտագործման համար։ Այն ունի հակաբորբոքային ազդեցություն։ Քսուքը մաշկի մեջ է ներծծվում՝ չվնասելով կենսաբանական թաղանթը և խթանելով ռեգեներացման գործընթացները։ Թարախային և նեկրոզային վիճակներում դեղորայքի հակաբակտերիալ ազդեցությունը պահպանվում է։

## Ցուցումներ և հակացուցումներ

Քսուքի օգտագործման ցուցումներին են դասվում վնասվածքային գործընթացի առաջին (թարախա-ներկոզային) փուլի թարախային վերքերը (ներառյալ միկրոֆլորայի ինֆեկցիոն վերքերը)։ Հակացուցումը գերզգայունությունն է։

## Օգտագործման ձևերը, կողմնակի ազդեցություն

Անհրաժեշտ է ստերիլ թանզիֆե անձեռոցիկների վրա քսուք քսել և դնել վերքի վրա։ Ինչպես նաև հնարավոր է այն թարախային խոռոչ լցնել կատետրով ներարկիչի օգնությամբ (դեղորայքը նախապես տաքացնելով մինչև 35-36 С°)։ Վիրակապը իրականացնում են ամեն օր մինչը վերքի լիարժեք մաքրումը։ Կողմնակի ազդեցությանն են դասվում ալերգիկ ռեակցիաները (մաշկի դուրս տալ)։

Լևոմեկոլի օգտագործումից առաջ անհրաժեշտ է խորհրդակցել բժշկի հետ։

## Ծանոթագրություններ

## Արտաքին հղումներ
* Медицинские Инструкции
* К истории создания популярных мазей «Левомеколь» и «Левосин»

Կատեգորիա:Դեղամիջոցներ այբբենական կարգով
Կատեգորիա:Դեղեր
Բժիշկ Բարտեկը և մահը

**Բժիշկ Բարտեկը և մահը**, (), խորհրդային տիկնիկային մուլտիպլիկացիոն ֆիլմ։ Նկարահանվել է 1989 թվականին, «Էկրան» ստեղծագործական միության կողմից, ռեժիսոր Մարիաննա Նովոգրուդսկայայի կողմից, ըստ լեհական ժողովրդական հեքիաթի մոտիվների։ Առաջին ֆիլմի տևողությունը 10 ր, 24 վրկ է, երկրորդ ֆիլմի տևողությունը` 9 ր, 14 վրկ։

## Սյուժե
Մուլտֆիլմը բժիշկ Բարտեկի մասին է, որը որոշել էր մոմն անցկացնել անտառակի միջով՝ անմահ դառնալու համար։ Անտառակով քայլելիս նա լսում է, որ ինչ-որ մեկն օգնություն է խնդրում։ Բարտեկը որոշում է փրկել կնոջը և նրան դուրս է հանում ջրից։ Փրկված կինը, պարզվում է, ինքը` Մահն է, որը, ի նշան երախտագիտության, որոշում է իրականացնել իր փրկչի ցանկությունը ...

## Հեղինակներ
* Սցենարի հեղինակ` Սերգեյ Մակեև
* Ռեժիսոր` Մարիաննա Նովոգրուդսկայա
* Բեմադրող նկարիչ՝ Բորիս Մոիսև
* Օպերատոր՝ Կոնստանտին Ինեշին (ֆիլմ 1), Եվգենի Տուրևիչ (ֆիլմ 2)
* Կոմպոզիտոր՝ Իգոր Եվֆրեմով 
* Երգերի տեքստի հեղինակ՝ Ալեքսանդր Տիմոֆեևսկի
* Երկխոսություններ՝ Իրինա Մարգոլինա
* Հնչյունային օպերատոր` Սերգեյ Կել
* Մուլտիպլիկատորներ՝ Բորիս Սավին, Պավել Պետրով, Լյուդմիլա Աֆրինա
* Տիկնիկները պատրաստել են՝  Վ. Շաֆրանյուկ, Գ. Բոգաչյովա, Վ. Սլետկով, Ա. Գնեդինսկի, Բ. Կարավաև, Ի. Դեգտյարյովա, Լ. Դորոնինա, Ա. Մուլյուկինա, Գ. Կրուգլովա, Ն. Պանտելեևա, Ե. Պոկրովսկայա, Մ. Բոգատսկայա, Ե. Դիմովա, Լ. Լեոնովա
* Մոնտաժող՝ Լյուդմիլա Կոպտյովա
* Խմբագիր՝ Տ. Բորոդինա
* Տնօրեն՝ Ե. Բոբրովսկայա
* Դերերը հնչյունավորել են՝ Լյուդմիլա Իլյինա, Վ. Գերասիմովա
* Հեղինակները ներկայացված են ըստ մուլտֆիլմի լուսագրերի։

## Հետաքրքրիր փաստեր
* Մուլտֆիլմն ըստ Tlum կայքի՝ խորհրդային ամենասարսափելի մուլտֆիլմերի ցանկում է։ 
* Այս մուլտֆիլմից 10 տարի առաջ Կիևնաուչֆիլմ ստուդիայում նկարահանվել է Բժիշկ Բարտեկի մասին պատմող մեկ այլ՝ մուլտֆիլմ՝ «Հեթիաթ հիանալի բժշկի մասին» մուլտֆիլմը։

## Քննադատների արձագանք

## Ծանոթագրություններ

## Արտաքին հղումներ
* 
* 
* 

Կատեգորիա:«Էկրան» ստեղծագործական միության մուլտֆիլմեր
Կատեգորիա:1989 մուլտֆիլմեր
Apple Pencil

thumb|Apple Pencil|alt=Apple Pencil.jpg
**Apple Pencil**, անլար սիտլուս ստեղծված Apple Inc.-ի կողմից և աշխատում է միայն iPad-ների հետ։ Գինը 99 ամերիկյան դոլլար։

Առաջին սերնդի Apple Pencil-ը ներկայացվել է 2015 թվականի սեպտեմբերի 9-ին, առաջին սերնդի iPad Pro-ի հետ միասին։ Pencil-ը ապահովում է առաջին և երկրորդ սերնդի iPad Pro-ները և iPad-ի վեցերորդ սերունդը, որը թողարկվել է 2018 թվականին։  Պլանշետին այն միանում է Bluetooth-ի միջոցով և ունի հեռացվող կափարիչ, որի տակ է թաքնվում լիցքավորման համար նախատեսված միակցիչը։

Apple Pencil-ի երկրորդ սերունդը ցուցադրվեց 2018 թվականին, երրորդ սերնդի iPad Pro-ի հետ միասին և համատեղելի է բացառապես այս սերնդի հետ։ Այն կրել է դիզային փոքր փոփոխություն, մասնավորապես ավելացվել է հատուկ սենսորային հատված, որը կախված օգտագործվող ծրագրից կարող է կատարել տարատեսակ ֆունկցիաներ և ստիլուսի կողային մասում տեղադրել են հատուկ մագնիսային միակցիչ, որի շնորհիվ այն լիցքավորվում է առանց լարի։

## Բնութագիր
thumb|Առաջին սերնդի Apple Pencil
Apple Pencil-ը զգայուն է սեղմումներին և տարբեր անկյուններով թեքմանը։ Apple Pencil-ը և մատերը օգտատերը կարող է օգտագործել միառժամանակ։ Սարքի մի ծայրը ունի մագնիտային կցորդիչով հեռացվող ծածկոց։ Ծածկոցի տակ գտնվում է Lightning միակցիչը, որը թույլ է տալիս լիցքավորել սարքը iPad-ից։ Սկզբնական լիցքավորումով այն կարող է աշխատել 12 ժամ, սակայն 15 վայրկյանով այն միացնելով լիցքավորման կարելի է աշխատել 30 րոպե։

Apple նշում է, որ Pencil-ը նախատեսված է ստեղծագործական աշխատանքները ավելի արդյունավետ դարձնելու համար, ներկայացման ընթացքում ցուցադրվեց սարքի հնարավորությունները Adobe Photoshop-ում, և մի քանի ծրագրերի հետ աշխատելու ֆունկցիան։

### Apple Pencil-ի երկրորդ սերունդ
Apple-ը ներկայացրեց երկրորդ սերնդի Apple Pencil-ը ներկայացրեց 2018 թվականի հոկտեմբերին, որը նախատեսված էր բացառախես միայն երրորդ սերնդի iPad Pro-ների հետ։ Դիզայնով և բնութագրով այն նույն է ինչ առաջին մոդելը, բայց բացակայում է միակցիչը և ունի հատուկ հարթված մաս, որը նախատեսված է մատիտի գլորումը կանխելու համար։ Այն ունի հպմանը զգայում մաս, որը կարելի է կարգավորել կախված օգտագործվող ծրագրից։ Օգտատերական լազերային փորագրությունը հասանելի է միայն Apple վեբ-կայքից գնելու դեպքում։ Այս մոդելը լիցքավորելու համար օգտագործվում է հատուկ բրենդային մագինսական անլար կցորդիչ։

Երկրորդ սերնդի Apple Pencil-ը համատեղելի չէ նախկին մոդելների հետ քանի-որ, նրանց վրա չկա լիցքավորման համար նախատեսված միակցիչ։

## Ծանոթագրություններ

Կատեգորիա:2015 հայտնված արտադրանքներ
Կատեգորիա:Գրելու գործիքներ
Կատեգորիա:Գրություն
Կատեգորիա:Էփլ
Կատեգորիա:Համակարգչի բաղկացուցիչներ
Tokyo Tapes

***Tokyo Tapes***, գերմանական Scorpions ռոք խմբի առաջին համերգային նրանց կարիերայում վեցերորդ ալբոմ։ Այն թողարկվել է 1978 թվականին Եվրոպայում, իսկ ԱՄՆ-յում՝ 1979 թվականի փետրվարին։ Tokyo Tapes-ը Ֆրանսիայում ստացել է ոսկե սկավառակի հավաստագրում։

## Թողարկման պատմություն
1978 թվականին Scorpions-ը շրջագայություն է ունեցել Ճապոնիայով, որպես աջակցություն ալբոմի համար։ Scorpions-ին ջերմորեն ողջունել են խմբի ճապոնացի երկրպագուները։ 1978 թվականին, Ճապոնիայում շրջագայությունը ավարտելուց հետո, կիթառահար Ուլրիխ Ռոթը հեռացել է խմբից։

Scorpions-ի և կիթառահար Ուլրիխ Ռոթի համատեղ ստեղծագործական ուղու ավարտի գլխավոր արդյունքը Tokyo Tapes ալբոմն է։ Այս ձայնագրումը մինչ օրս բարձր է գնահատվում ամբողջ աշխարհի կոլեկցիոներների մոտ։

Ալբոմի մեջ ներառվել է Scorpions-ի մշակմամբ «Kojo no tsuki» Ժողովրդական ճապոնական երգը։ Հայտնի է, որ այս երգը գրվել է 1185 թվականին կառուցված Okajyo ամրոցի ավերակների տպավորության տակ։

## Հրատարակության մանրամասնություններ
2015 թվականին ալբոմը վերաթողարկվել է «50th Anniversary» շարքի շրջանակներում։ Որպես բոնուս, դրա մեջ ընդգրկվել են ապրիլի 24-ի համերգից ելույթների հատվածները։

## Կոմպոզիցիաների ցանկ
### Սկավառակ 1

# «All Night Long»` 3:44
# «Pictured Life»՝ 3։12
# «Backstage Queen»՝ 3։44
# «Polar Nights»՝ 6։43
# «In Trance»՝ 5։25
# «We’ll Burn the Sky»՝ 8։07
# «Suspender Love»՝ 3։38
# «In Search of the Peace of Mind»՝ 3։02
# «Fly to the Rainbow»՝ 9։39

### Սկավառակ 2
# «He’s a Woman, She’s a Man»՝ 5։22
# «Speedy’s Coming»՝ 3։40
# «Top of the Bill»՝ 6։45
# «Hound Dog»՝ 1։14
# «Long Tall Sally»՝ 2։50
# «Steamrock Fever»՝ 3։41
# «Dark Lady»՝ 4։18
# «Kojo no tsuki»՝ 3։35
# «Robot Man»՝ 5։47

## Ձայնագրման մասնակիցներ
* Կլաուս Մայնե՝ վոկալ
* Ռուդոլֆ Շենկեր՝ ռիթմ կիթառ, բեք վոկալ
* Ուլրիխ Ռոթ՝ սոլո կիթառ, վոկալ «Polar Nights» և «Dark Lady»-ում
* Ֆրանսիս Բուխգոլտց՝ բաս կիթառ
* Գերման Ռարեբել՝ հարվածայիններ

## Ծանոթագրություններ

## Արտաքին հղումներ
* Tokyo Tapes-ի խմբի պաշտոնական կայքում
* 

Կատեգորիա:1978 ալբոմներ
Կատեգորիա:Անգլալեզու ալբոմներ
Կատվի տունը (մուլտֆիլմ)

**Կատվի տունը** (), խորհրդային տիկնիկային մուլտֆիլմ, որը նկարահանել է ռեժիսոր Իվան Ուֆիմցևն ըստ Սամուիլ Մարշակի համանուն հեքիաթի։ Մուլտֆիլմը նկարահանվել է 1987 թվականին, «Սոյուզմուլտֆիլմ» կինոստուդիայում։ «Կատվի տունը» դարձել է կոմպոզիտոր Մաքսիմ Դունայևսկու լիակատար հաջողությունը
:

## Սյուժե
Հարուստ Կատվին հյուր են գալիս Աքաղաղը, Հավը, Այծերը և Խոզուկը։ Միևնույն ժամանակ նրա տանն են մոտենում կատվի փոքրիկ ձագեր` իր աղքատ եղբորորդիները։ Կատուն ուրախությամբ ընդունում է հյուրերին, բայց քշում է կատվի ձագերին։ Տանտիրուհին հյուրերին ներս է տանում և հյուրերին ցույց է տալիս իր հարուստ կահավորանքը։ Հյուրերը հիանում են և ասում, որ Կատվի տունը քննարկում են ամբողջ քաղաքում։ Փոքրիկ կատուներն ուզում են պատշգամբով տուն մտնել, բայց վախենում են Այծից։ Նրանք իջնում են պատշգամբից և խղճալի երգ են երգում, որում խնդրում են իրենց տաքացնել և կերակրել։ Այդ ժամանակ հյուրերը զվարճանում են, իսկ կատվիկներին վռնդում է դռնապահ Վասիլին։ Կատուն ցույց է տալիս հյուրին մկան թակարդը, և դռնապահը ցուցադրաբար դուրս է թողնում երկու մկներին, որոնք, սակայն փախչում են։ Այդ ժամանակ դռնապահը միացնում է մեխանիկական մկանը, որը վախեցնում է հյուրերին, աքլորը ցատկում է բուխարու վրա, նրա պոչն սկսում այրվել, ինչից բոցավառվում է վարագույրն ու ամբողջ տունը հրդեհվում է։ Հյուրերը փախչում են և չեն լսում Կատվի` կահույքը փրկելու մասին խնդրանքը։ Հյուրերը տանում են միայն դաշնամուրը, իսկ Վասիլին Կատվին ուժով հեռացնում է տնից, որպեսզի վերջինս պարսկական գորգը դուրս հանելիս չմեռնի։ Տունը մինչև վերջ վառվում է։ Կատուն և Վասիլին տխրում են, քանի որ հրդեհից հետո իրենց ոչ մեկին պետք չէին։ Նրանք խնդրում են փոքրիկ կատուներին, որպեսզի ապրեն նրանց մոտ, և կատուները նրանց չեն մերժում։

## Հեղինակներ
* Ռեժիսոր` Իվան Ուֆիմցև
* Սցենարիստ` Վլադիմիր Գոլովանով, Սամուիլ Մարշակ
* Օպերատոր` Ալեքսանդր Վիխանսկի
* Կոմպոզիտոր` Մաքսիմ Դունաևսկի
* Գործիքավորող` Վադիմ Գոլուտվին
* Բեմադրող նկարիչ` Գալինա Բեդա, Լեոնիդ Շվարցման
* Մուլտիպլիկատորներ` Սերգեյ Օլֆիրենկո, Սերգեյ Կոսիցին, Տատյանա Պավլենկո
* Հնչյունային օպերատոր` Բորիս Ֆիլչիկով
* Դերերը հնչյունավորել են` Վյաչեսլավ Նևինի, (կատու Վասիլին, Աքաղաղ, Այծ), Իրինա Մուրավյովա (Այծիկ, Հավիկ), Լիդյա Կորոլյովա (Կատու, Խոզուկ)
* Երգը կատարում են` Ելենա Դմիտրիևա, Ստանիսլավ Ջուսկետ
* Երաժշտությունը ձայնագվել է SECRET-17 կողմից
* Մոնտաժող` Նադեժդա Տրեշյովա
* Տիկնիկները պատրաստել են` Ալեքսանդրա Մուլյուկինա, Վիկտոր Սլետկով, Մարգարիտա Բոգատսկայա, Ա. Դեգտյարով, Գենադի Բոգաչյով, Գալինա Կրուգլովա, Ա. Նոզդրին, Լյուբով Դորոնինա, Անատոլի Գնեդինսկի
* Խմբագիր` Ռասիա Ֆրիչինսկայա
* Տնօրեն` Գրիգորի Խմարա

## Վերաթողարկում DVD ձևաչափով
Մուլտֆիլմը DVD ձևաչափ բազմիցս վերաթողարկվել է մուլտֆիլմերի հավաքածուներում։
* **«Մկներ-կատուներ»**, Էկրան, ներկայացուցիչ` «Խոշոր պլան», տեսաերիզի վրա ընդգրկված են եղել հետևյալ մուլտֆիլմերը. «Մկներ-կատուներ» (1975), «Ուրիշի տոնը» (1993), «Փոքրիկ թյուրիմացություններ» (1970), «Քրեական գործ» (1989), «Կատվի տունը» (1982)։

## Ծանոթագրություններ

## Արտաքին հղումներ
* 
* Мультфильм на сайте «Баюн»
* Мультфильм на сайте «МильтХит»
* «Большой город» Музей кино. Зал 5 — Мультфильмы 

Կատեգորիա:1982 մուլտֆիլմեր
Կատեգորիա:«Էկրան» ստեղծագործական միության մուլտֆիլմեր
Կատեգորիա:Մուլտֆիլմեր կատուների մասին
Փոքրիկ արքայադուստր (ֆիլմ)

**«Փոքրիկ արքայադուստրը»** (), ռեժիսոր Ալֆոնսո Կուարոնի ֆիլմը, Ֆրենսիս Բյոռնետի համանուն ստեղծագործության էկրանավորումը։ Ֆիլմը թույլատրվում է բոլոր տարիքների երխաների դիտման համար։

## Սյուժե
Սառան ապրում է որպես արքայադուստր Հնդկաստանում իր սիրելի հոր հետ, բայց նա զորակոչվում է զինվորական ծառայության, և հայրը Սառային տանում է Նյու Յորք՝ մասնավոր պանսիոն, որտեղ հավատացնում են, որ աղջիկը շրջապատված կլինի դաստիարակների և ուսուցիչների հոգատարությամբ։ Տնօրենի համար կենսուրախ Սառան հանգստությունը խռովող է։ Սակայն աղջիկը մխիթարվում է այն մտքով, որ իր հոր համար ինքը միշտ մնալու է փոքրիկ արքայադուստր։ Խիզախությունը, բարությունն ու երևակայությունը Սառային թույլ են տալիս հաղթահարել բոլոր ձախորդություններն ու օգնել նրանց, ովքեր ապրում են իր կողքին։

## Դերերում

## Երաժշտություն

# *Ramayana: A Morning Raga* (2:03)
# *Children Running* (0:53)
# *Cristina Elisa Waltz* (3:03)
# *The Miss Minchin School for Girls* (1:40)
# *Knowing You by Heart* (2:32)
# *Breakfast* (0:55)
# *Letter to Papa* (1:38)
# *Angel Wings* (1:07)
# *False Hope* (2:05)
# *The Trenches* (1:00)
# *Crewe and the Soldier* (1:22)
# *Alone* (1:19)
# *The Attic* (2:00)
# *On Another's Sorrow* — Քեթրին Հուպեր (1:16)
# *The Shawl* (0:54)
# *Tyger Tyger* (0:32)
# *Compassion* (0:37)
# *For the Princess* (1:38)
# *Kindle My Heart* — Էբիգեյլ Դոյլ (3:00)
# *The Locket Hunt* (3:02)
# *Midnight Tiptoe* (1:13)
# *I Am a Princess* (1:14)
# *Just Make Believe* (1:33)
# *Touched by an Angel* (1:43)
# *Emilia Elopes* (1:38)
# *The Escape* (2:58)
# *Papa!* (2:32)
# *Kindle My Heart* — Լիզել Մեթյուս (4:19)

## Մրցանակներ և անվանակարգեր

## Ծանոթագրություններ

## Արտաքին հղումներ
* 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1995 դրամա ֆիլմեր
Կատեգորիա:1995 ֆիլմեր
Կատեգորիա:Warner Bros. ֆիլմեր
Կատեգորիա:Ալֆոնսո Կուարոնի ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռիմեյք ֆիլմեր
Կատեգորիա:Չիկագոյում նկարահանված ֆիլմեր
Կատեգորիա:Ֆիլմեր Առաջին համաշխարհային պատերազմի մասին
Կատեգորիա:Ֆիլմեր երեխաների մասին
Կատեգորիա:Ֆիլմեր ընտանիքի մասին
Կատեգորիա:Ֆիլմեր որբերի մասին
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում 1914 թվականին
Կատեգորիա:Ֆիլմեր, որոնց գործողությունները տեղի են ունենում 1910-ականներին
Կատեգորիա:Ֆիլմեր հայր-դուստր հարաբերությունների մասին